**THIRRJE PËR APLIKIM PËR GRANTE TË VOGLA**

**PSE KJO THIRRJE?**

Projekti “Shfrytëzimi i Zhvillimit: Rritja e qasjes së grave në punësim” i cili implementohet falë përkrahjes se Ambasadës Mbretërore Norvegjeze në Prishtinë, synon të adresojë jo-aktivitetin e grave në tregun e punës dhe diskriminimin që vazhdon të jetë prezent në Kosovë.

Objektivi kryesor i projektit është rritja e pjesëmarrjes së grave në tregun e punës përmes avokimit të synuar në përpjekjen për të zvogëluar diskriminimin gjinor, promovimin e punës së denjë dhe zbatimin e strategjive miqësore gjinore që përmirëson pjesëmarrjen e grave në tregun e punës.

Përgjatë projektit do të ofrohen në total 10 grante të vogla, përgjatë periudhës 30 mujore. Ne vitin e pare do te ofrohen (5) grante te vogla për organizatat ne Kosove te cilat marrin iniciativa lidhur me fuqizimin dhe përfshirjen e grave ne tregun e punës. Qëllimi i këtyre granteve është avokimi për rritjen e qasjes së grave në tregun e punës në nivelin lokal. Organizatatat/entitetet e përzgjedhura, do të perfitojnë poashtu edhe prej programit të mentorimit përgjatë vitit.

**KUSH MUND TË APLIKOJË?**

1. OJQ-të e grave në nivel lokal dhe shoqatat me përvojë në adresimin e qasjes së grave në tregun e punës;
2. Organizata ose subjekte të drejtuara nga gratë vullnetare;

Projektet/iniciativat e pranueshme për financimin e granteve përfshijnë, por nuk kufizohen vetëm në:

1. Avokimi në nivel lokal komunal për ndryshime të caktuara të rregulloreve që rrisin drejtpërsëdrejti ose tërthorazi qasjen e grave në tregun e punës;
2. Lehtësimi i bashkëpunimit ndërmjet sektorit privat dhe shoqatave të sipërmarrësve të udhëhequra nga gratë dhe/ose ndërmarrjeve/bizneseve ne pronësi te grave;
3. Forcimi i kapaciteteve të grave të tjera përmes ofrimit të informatave për trajnimet, iniciativat për ngritjen e kapaciteteve dhe shkathtësive të tjera të punës;
4. Lehtësimi i qasjes në informacione dhe burime të tjera;
5. Partneritetet që përfshijnë anëtarë të autoriteteve vendimarrëse (psh. Kuvendin Komunal) dhe gratë në nivel lokal;

**Shënim**: Një aplikacion duhet të përputhet me kriteret e caktuara në thirrje për të vazhduar në fazën e vlerësimit. Aplikacionet që nuk respektojnë rregullat e thirrjes, do të refuzohen.

**Vendi dhe kohëzgjatja e propozuar**: Shtatë regjionet e Kosovës (Prishtinë, Mitrovicë, Pejë, Gjakovë, Prizren, Ferizaj, Gjilan).

Aktivitetet duhet të implementohen brenda periudhës prej maksimum **2 muajve** prej datës që granti fitohet.

**KRITETER E VLERËSIMIT**

Të gjithë pjesëmarrësit do të vlerësohen mbi potencialin e projektit për të pasur një ndikim të prekshëm në rritjen e qasjes të grave në tregun e punës në nivel lokal komunal/bashkiak. Secili projekt do të vlerësohet në bazë të kritereve të mëposhtme të përzgjedhjes:

1. Qasja teknike
	1. Relevanca e nevojave dhe çështjeve të adresuara;
	2. Kualiteti i aktiviteteve të propozuara;
	3. Akvitetet e orientuara drejt rezultateve;
2. Kapacitetet organizative/grupore
	1. Kapacitetet organizuese dhe administrative
	2. Përvoja relevante dhe rezultatet në fushat e ngjashme;
3. Propozimi i kostos/shpenzimeve
4. Buxheti i shfrytëzuar mirë/ në mënyrë efektive

**DOKUMENTET QË DUHET TË DORËZOHEN**

* 1. Një propozim i shkurtër i projektit, që përshkruan qëllimet dhe objektivat kryesore të projektit dhe rezultatet përfundimtare;
	2. Një buxhet i propozuar që do të përdoret në mënyrë efektive në përputhje me objektivat dhe objektivat / rezultatet e projektit.
	3. Dokumentet ligjore që sigurojnë regjistrimin e organizatës (në rastin e OJQ-së);
	4. Nëse është relevante, dëshmi e kompetencës dhe eksperienca e mëparshme në aktivitetet relevante;

**NIVELET E FINANCIMIT**

Organizatat e grave/entitetet janë të ftuar të aplikojnë për një grant prej **1,000 EUR**. Ju lutem vini re se mbështetja financiare e kërkuar nuk duhet të tejkaloj shumën maksimale të grantit. Shpenzimet administrative nuk duhet të kalojnë 5% të shumës së përgjithshme.

**DATAT E APLIKIMIT**

Data e fundit për aplikim është  **22 Shkurt, 2023**. Data e njoftimit për organizatat / subjektet e përzgjedhura është **01 Mars, 2023**. Aplikacionet që kërkojnë sqarime ose kanë nevojë për informacion shtesë në lidhje me thirrjen për propozim, ftohen t'i dërgojnë me e-mail në: grants@d4d-ks.org

***Projekti “Shfrytëzimi i Zhvillimit: Rritja e qasjes së grave në punësim”, implementohet nga Instituti Demokraci për Zhvillim, D4D, falë përkrahjes së Ambasadës Norvegjeze në Prishtinë.***